techiaith/cofnodycynulliad_en-cy huggingface dataset:
English: Of course, we're very aware of the issues surrounding human rights in China, in particular at the moment with the situation in Hong Kong, and also with the ethnic minorities, in terms of the Uighurs Muslims. So, those were live issues, and, indeed, I did raise the issue of human rights with the deputy premier at the dinner in the evening.
Welsh: Wrth gwrs, rydym yn ymwybodol iawn o'r materion sy'n ymwneud â hawliau dynol yn Tsieina, yn enwedig ar hyn o bryd gyda'r sefyllfa yn Hong Kong, a hefyd gyda'r lleiafrifoedd ethnig, o ran Mwslimiaid Uighurs. Felly, roedd y rheini'n faterion byw, ac yn wir, codais fater hawliau dynol gyda'r dirprwy bennaeth yn y cinio gyda'r nos.
English: I'm extremely pleased to hear that you raised the human rights record of China with the deputy premier. It's extremely important that we ensure that these are issues that are raised at every single opportunity. I notice that you referred to the Uighurs Muslim population in China. We just had a meeting of the cross-party group on faith this afternoon, and we were talking about some of the pressures that that brings in terms of refugees around the world when there's persecution of people taking place as a result of their religious or political beliefs. One of the other organisations that's raised concerns with Assembly Members in the past, of course, is the charity Open Doors, which has identified that 97 million Christians in China are at risk of arrest and physical harm. Can you assure the Assembly that every opportunity will be used to raise concerns about human rights abuses where they take place, whether that's in China, Turkey or any other country, when you have the opportunity to meet with officials and diplomats in the future?
Welsh: Rwy'n falch iawn o glywed eich bod wedi codi record hawliau dynol Tsieina gyda'r dirprwy bennaeth. Mae'n eithriadol o bwysig ein bod yn sicrhau bod y rhain yn faterion sy'n cael eu codi ar bob cyfle. Sylwaf eich bod wedi cyfeirio at boblogaeth Mwslimiaid Uighurs yn Tsieina. Cafodd y grŵp trawsbleidiol ar ffydd gyfarfod y prynhawn yma, a buom yn sôn am beth o'r pwysau y mae hynny'n ei achosi gyda ffoaduriaid ledled y byd pan fo pobl yn cael eu herlid o ganlyniad i'w crefydd neu gredoau gwleidyddol. Un o'r sefydliadau eraill sydd wedi codi pryderon gydag Aelodau'r Cynulliad yn y gorffennol, wrth gwrs, yw elusen Open Doors, sydd wedi nodi bod 97 miliwn o Gristnogion yn Tsieina mewn perygl o gael eu harestio a niwed corfforol. A allwch roi sicrwydd i'r Cynulliad y defnyddir pob cyfle i godi pryderon am gamweddau hawliau dynol lle maent yn digwydd, boed hynny yn Tsieina, Twrci neu unrhyw wlad arall, pan fyddwch yn cael cyfle i gyfarfod â swyddogion a diplomyddion yn y dyfodol?
English: Well, I can give you an assurance that, when we met with Turkey recently, the issue of human rights was very much at the top of the agenda there. And I agree that the persecution of Christians is something that we should absolutely confront. It's not just an issue in China. It's a big issue in the middle east, in Egypt, and, certainly, these are issues that need to be confronted and need to be discussed with the relevant authorities.
Welsh: Wel, gallaf roi sicrwydd i chi, pan gyfarfuom â Thwrci yn ddiweddar, fod mater hawliau dynol ar frig yr agenda yno. Ac rwy'n cytuno bod erlid Cristnogion yn rhywbeth y dylem fynd i'r afael ag ef. Nid problem yn Tsieina yn unig yw hon. Mae'n broblem fawr yn y dwyrain canol, yn yr Aifft, ac yn sicr, mae'r rhain yn faterion y mae angen eu hwynebu ac mae angen eu trafod gyda'r awdurdodau perthnasol.
English: Llywydd, earlier this year the Government published plans to make Wales a nation of sanctuary. I welcome this, of course. On Tuesday, the First Minister said that Wales was a welcoming and inclusive nation. Can the Minister outline what her department is doing to promote this welcoming message on the international stage?
Welsh: Llywydd, yn gynharach y flwyddyn hon cyhoeddodd y Llywodraeth gynlluniau ar gyfer gwneud Cymru yn genedl noddfa. Roeddwn i'n croesawu hyn, wrth gwrs. A dydd Mawrth dywedodd y Prif Weinidog fod Cymru yn wlad groesawgar a chynhwysol. A all y Gweinidog amlinellu'r hyn y mae ei hadran hi yn ei wneud i hyrwyddo'r neges groesawgar yma ar lwyfan y byd?
English: Thank you very much. Of course, it is important that we do underline the fact that we are a country that welcomes people to our midst. Last week, for example, we had an event here in the Senedd where we welcomed people from Bangladesh who were playing cricket. It was an opportunity for us to say once again that we are grateful that the Bangladeshi community has joined us here in Wales. This week, you have heard that the First Minister has made it clear that we are an open country and that we do welcome people. He's made a statement to that effect. It is important, because it does align with the visit by the ambassador from Romania. It was important that he heard that message clearly, because we do have a lot of people who have joined us in our country, who do contribute to our country, and it is very important that they understand that they are welcome. One of the things that we are doing now to promote that and ensure that they understand that there is a welcome for them is that we've put plans in place, with the ring-fenced funding that we've got for Brexit, to ensure that people are aware of their rights. We have put money aside to ensure that people can visit a centre and ask what their rights are. We do hope that that is conveyed clearly in our new international strategy.
Welsh: Diolch yn fawr. Ac, wrth gwrs, mae yn bwysig ein bod ni'n tanlinellu ein bod ni'n wlad sy'n croesawu pobl i'n plith ni. A'r wythnos diwethaf, er enghraifft, mi gaethon ni sefyllfa yma yn y Senedd lle gwnaethon ni groesawu pobl o Bangladesh a oedd yn chwarae criced gyda ni, ac roedd hi'n gyfle i ni unwaith eto ddweud ein bod ni'n ddiolchgar bod y gymuned Bangladeshaidd wedi dod yma atom ni yng Nghymru hefyd. Yr wythnos yma, rŷch chi wedi clywed bod y Prif Weinidog wedi ei gwneud hi'n glir ein bod ni'n wlad agored, ein bod ni'n croesawu pobl. Mae e wedi gwneud cyhoeddiad i'r perwyl hwnnw. Ac roedd hynny'n bwysig achos ei fod e'n cyd-fynd ag ymweliad yr ambassador o Romania. Ac roedd e'n bwysig ei fod e'n clywed y neges yna'n glir, achos mae gyda ni lot o bobl sydd wedi dod i'n gwlad ni, sydd yn cyfrannu at ein gwlad, ac mae'n bwysig iawn eu bod nhw yn deall bod croeso iddyn nhw. Ac un o'r pethau rŷm ni'n ei wneud nawr i hyrwyddo ac i sicrhau eu bod nhw'n deall bod yna groeso iddyn nhw yw ein bod ni wedi rhoi cynlluniau, gyda'r arian sydd gyda ni wedi'i neilltuo ar gyfer Brexit, i sicrhau bod pobl yn ymwybodol o'u hawliau nhw. Ac rŷm ni wedi rhoi arian i sicrhau bod pobl yn gallu mynd at ganolfan a gofyn am beth yw eu hawliau nhw. Ac rŷm ni'n gobeithio, wrth gwrs, y bydd hwnna'n dod drosodd yn glir yn y strategaeth ryngwladol newydd.
English: I asked the question because I'm very concerned about the inhumane treatment of migrants, especially migrant children, on the US southern border with Mexico. At least 24 people, including six children, have so far died during the Trump administration in what can only be truthfully described as concentration camps. The US Government is separating thousands of children from their parents and are detaining them in cold cages that have been nicknamed 'dog pounds' and 'freezers' by the detained children. Their valuables, and even their medicines, are taken away from them, and, while the border patrol have a legal requirement to ensure safety and sanitary conditions, a lawyer from the US justice department recently argued in court that detained children don't need soap, toothbrushes or beds to be safe and sanitary while in border patrol custody. Minister, will your Government write to the US Government condemning these awful breaches of human rights?
Welsh: Gofynnais y cwestiwn gan fy mod yn pryderu ynghylch trin ymfudwyr yn annynol, yn enwedig ymfudwyr sy'n blant, ar ffin ddeheuol yr Unol Daleithiau â Mecsico. Hyd yn hyn, mae o leiaf 24 o bobl, gan gynnwys chwech o blant, wedi marw yn ystod gweinyddiaeth Trump yn yr hyn na ellir ond eu disgrifio mewn gwirionedd yn wersylloedd crynhoi. Mae Llywodraeth yr Unol Daleithiau yn gwahanu miloedd o blant oddi wrth eu rhieni ac yn eu cadw mewn cewyll oer sy'n cael eu galw'n 'ffaldau cŵn' a 'rhewgelloedd' gan y plant a gedwir ynddynt. Caiff eu pethau gwerthfawr, a hyd yn oed eu meddyginiaethau, eu cymryd oddi arnynt, ac er bod gofyniad cyfreithiol ar batrôl y ffin i sicrhau diogelwch ac amodau glanweithiol, dadleuodd cyfreithiwr o adran gyfiawnder yr Unol Daleithiau yn y llys yn ddiweddar nad oes angen sebon, brwsys dannedd neu welyau ar blant a gedwir i fod yn ddiogel ac yn lanweithiol pan gânt eu cadw gan batrôl y ffin. Weinidog, a wnaiff eich Llywodraeth ysgrifennu at Lywodraeth yr Unol Daleithiau i gondemnio'r camweddau hawliau dynol ofnadwy hyn?
English: Well, I certainly condemn those breaches of human rights. And I think one of the most shocking things for me was that, actually, they haven't kept a clear account of when and who was separated from parents and children, and therefore it's been difficult to get these two groups back together, because of the chaos that is occurring on that border. Of course, we're very concerned to see those dreadful pictures; of course we're concerned when people are determined to build walls. And I think that's one of the things that we're concerned with with the Brexit discussion - actually what happens with that border with Ireland. We know that walls and borders create tensions, and that's certainly something that we don't want to see happening in future. The Member will be aware that, of course, in relation to international affairs, it's the United Kingdom Government that has responsibility, but I'm very happy to make our views clear to the UK Government.
Welsh: Wel, yn sicr, rwy'n condemnio'r achosion hynny o dorri hawliau dynol. A chredaf mai un o'r pethau mwyaf syfrdanol i mi, mewn gwirionedd, oedd nad ydynt wedi cadw cofnod clir o ba bryd a phwy a wahanwyd oddi wrth eu rhieni a'u plant, ac felly mae hi wedi bod yn anodd dod â'r ddau grŵp hyn yn ôl at ei gilydd, oherwydd yr anhrefn ar y ffin honno. Wrth gwrs, rydym yn bryderus iawn wrth weld y lluniau ofnadwy hynny; wrth gwrs, rydym yn pryderu pan fydd pobl yn benderfynol o adeiladu waliau. A chredaf mai dyna un o'r pethau sy'n peri pryder i ni gyda thrafodaeth Brexit - beth sy'n digwydd mewn gwirionedd gyda'r ffin honno gydag Iwerddon. Gwyddom fod waliau a ffiniau yn creu tensiynau, ac mae hynny'n sicr yn rhywbeth nad ydym am ei weld yn digwydd yn y dyfodol. Bydd yr Aelod yn ymwybodol, wrth gwrs, o ran materion rhyngwladol, mai Llywodraeth y Deyrnas Unedig sy'n gyfrifol am hynny, ond rwy'n fwy na pharod i fynegi ein barn yn glir i Lywodraeth y DU.
English: I welcome the Minister's response to my question. I think it's vital that we hold the US to account, as it's the most powerful state in the world, and is often considered to be one of the UK's closest allies. I am utterly appalled by the UK Government's complete silence on this. I believe that it might have something to do with the UK Government's attempts to cosy up to Donald Trump in the hope of getting some kind of trade deal - a trade deal that we all know would be detrimental to Wales and to our NHS. So, Minister, will you join me now in condemning the UK Government's unprincipled stance on the appalling actions of the United States Government?
Welsh: Rwy'n croesawu ymateb y Gweinidog i fy nghwestiwn. Credaf ei bod yn hanfodol ein bod yn dwyn yr Unol Daleithiau i gyfrif, gan mai hwy yw'r wladwriaeth fwyaf pwerus yn y byd, ac yn aml fe'i hystyrir yn un o gynghreiriaid agosaf y DU. Mae tawelwch llwyr Llywodraeth y DU ar hyn wedi codi arswyd arnaf. Credaf y gallai hyn fod yn rhywbeth i'w wneud ag ymdrechion Llywodraeth y DU i foddio Donald Trump yn y gobaith o gael rhyw fath o gytundeb masnach - cytundeb masnach y gŵyr pob un ohonom a fyddai'n niweidiol i Gymru ac i'n GIG. Felly, Weinidog, a wnewch chi ymuno â mi yn awr i gondemnio safbwynt diegwyddor Llywodraeth y DU ar weithredoedd erchyll Llywodraeth yr Unol Daleithiau?
English: Well, I think, to be fair, we can't hold the United Kingdom responsible for what Donald Trump is doing on that border. But I do think that it would be appropriate for us to make our views known, and we will therefore write to the Foreign Secretary to let him know that this is how we feel in this - as a Welsh Government. But I think we also have to understand that, actually, the United States is also an ally. There are good friends who are part of the United States. You think about all those students who are going over from Wales to study in the United States. We've had inward investment figures today; the United States is one of the greatest inward investors to our country. And so we have to make sure that we make clear the difference between the United States as a nation and the leadership, the political leadership, that perhaps we are not always in agreement with.
Welsh: Wel, a bod yn deg, nid wyf yn credu y gallwn ddwyn y Deyrnas Unedig i gyfrif am yr hyn y mae Donald Trump yn ei wneud ar y ffin honno. Ond credaf y byddai'n briodol inni fynegi ein barn, ac felly byddwn yn ysgrifennu at yr Ysgrifennydd Tramor i roi gwybod iddo mai dyma sut y teimlwn ynglŷn â hyn - fel Llywodraeth Cymru. Ond credaf fod yn rhaid i ni ddeall hefyd, mewn gwirionedd, fod yr Unol Daleithiau hefyd yn gynghreiriad. Mae gennym ffrindiau da sy'n rhan o'r Unol Daleithiau. Rydych yn meddwl am yr holl fyfyrwyr sy'n mynd o Gymru i astudio yn yr Unol Daleithiau. Rydym wedi cael ffigurau mewnfuddsoddi heddiw; yr Unol Daleithiau yw un o'r mewnfuddsoddwyr mwyaf i'n gwlad. Ac felly mae'n rhaid i ni sicrhau ein bod yn egluro'n glir y gwahaniaeth rhwng yr Unol Daleithiau fel cenedl a'r arweinyddiaeth, yr arweinyddiaeth wleidyddol, nad ydym bob amser yn cytuno â hi o bosibl.
English: I am very grateful, Minister, that you have referred to the National Eisteddfod in 2022 visiting RCT; it's going to be a key opportunity to build on the 28,000 Welsh speakers who are already in Rhondda Cynon Taf. And I think it's a major opportunity for language recovery in a really important part of Wales, because, if we're going to be a bilingual nation, it's in this area, and others like it, that we need to see the maximum gain. It's also an opportunity for economic regeneration, promoting tourism and the culture of the area. And I do hope the Welsh Government will be co-operating with the council, who already have a plan to develop their strategy up to 2022, so maximum benefit could be achieved from this wonderful opportunity.
Welsh: Rwy'n ddiolchgar iawn, Weinidog, eich bod wedi cyfeirio at y ffaith y bydd yr Eisteddfod Genedlaethol yn ymweld â RhCT yn 2022; bydd yn gyfle allweddol i adeiladu ar y 28,000 o siaradwyr Cymraeg sydd eisoes yn Rhondda Cynon Taf. A chredaf ei fod yn gyfle pwysig i adfer iaith mewn rhan wirioneddol bwysig o Gymru, oherwydd, os ydym am fod yn genedl ddwyieithog, bydd angen i ni weld y cynnydd mwyaf yn yr ardal hon ac ardaloedd eraill tebyg. Mae hefyd yn gyfle ar gyfer adfywio economaidd, hyrwyddo twristiaeth a diwylliant yr ardal. A gobeithiaf y bydd Llywodraeth Cymru yn cydweithio â'r cyngor, sydd â chynllun eisoes i ddatblygu eu strategaeth hyd at 2022, fel y gellid sicrhau'r budd mwyaf posibl o'r cyfle gwych hwn.
English: Thank you very much. Of course, I do hope that people in the Rhondda area are looking forward to that event. I think what's important to remember with the Eisteddfod is that it's not just a week-long festival - the preparations are starting now. What's important about the Eisteddfod is that the legacy does carry on after the Eisteddfod leaves. But it is an opportunity for us to raise levels of excitement in the area about the Welsh language. I'm very pleased that RCT council is taking this seriously, that they have welcomed the Eisteddfod, and that they, as I understand it, have also appointed an officer to ensure that this is something that does develop, not just in 2022, but starting a long time before that event.
Welsh: Wel, diolch yn fawr. Ac, wrth gwrs, dwi'n gobeithio bod pobl yn ardal Rhondda yn edrych ymlaen at y digwyddiad yna. Dwi'n meddwl mai beth sy'n bwysig i'w gofio gyda'r Eisteddfod yw nad gŵyl wythnos yw hi - mae'r paratoadau yn dechrau nawr. A beth sy'n bwysig am yr Eisteddfod yw bod y legacy yn mynd ymlaen ar ôl i'r Eisteddfod adael. Ond mae'n gyfle i ni godi cynnwrf yn yr ardal tuag at yr iaith Gymraeg, a dwi'n falch dros ben bod cyngor Rhondda Cynon Taf yn cymryd hwn o ddifrif, eu bod nhw wedi croesawu'r Eisteddfod, a'u bod nhw, dwi'n deall, wedi hefyd penodi swyddog i sicrhau bod hwn yn rhywbeth sy'n datblygu, nid jest yn 2022, ond yn dechrau lot cyn i'r digwyddiad ddigwydd.
English: One of the ways in which we can promote the Welsh language, of course, is through education, and ensuring that people can learn Welsh and learn through the medium of Welsh. One of the things that I've heard over the past few weeks, and I have seen this in my own constituency, is that local councils aren't willing to pay for transportation for those children who want to attend Welsh-medium schools, thereby enabling them to learn through the medium of Welsh. I'm very pleased to see that the education Minister is in her seat for this session this afternoon. Could you, Minister, Ministers, work together in order to ensure that every individual and every child can attend Welsh-medium schools if that is their choice, wherever they live in our nation?
Welsh: Un o'r ffyrdd dŷn ni'n mynd i hyrwyddo'r iaith Gymraeg, wrth gwrs, yw drwy addysg, a sicrhau bod pobl yn gallu dysgu'r Gymraeg a dysgu drwy gyfrwng y Gymraeg. Un o'r pethau dwi wedi clywed yn ystod yr wythnosau diwethaf, a dwi wedi gweld hyn yn fy etholaeth fy hun, yw dyw cynghorau lleol ddim yn fodlon talu am drafnidiaeth ar gyfer y plant sydd eisiau mynychu ysgolion Cymraeg a'u galluogi nhw i ddysgu drwy gyfrwng y Gymraeg. Dwi'n falch iawn gweld bod y Gweinidog Addysg yn ei lle ar gyfer y sesiwn yma y prynhawn yma. Ac a oes yna fodd i chi, Gweinidog, Gweinidogion, gydweithio gyda'ch gilydd i sicrhau bod pob un person a phob un plentyn yn gallu mynychu ysgolion Cymraeg, os dyna yw eu dewis, lle bynnag maen nhw'n byw yn ein gwlad?
English: Of course, this is something that's very important for the Government. This is a question for the education Minister, in truth, but this is a subject that we have discussed previously. Of course, we are aware that there are two councils where this is something that they're discussing at present. It is important that people understand that there is a consultation that's ongoing on whether there should be a cost paid by people who attend sixth forms in some of these schools. I do think that we should encourage people to respond to that consultation, because that's the best way to persuade some people who perhaps still have an open mind about what should happen in future.
Welsh: Wel, wrth gwrs, mae hwn yn rhywbeth sy'n bwysig iawn i'r Llywodraeth. Mae hwn yn gwestiwn i'r Gweinidog Addysg, mewn gwirionedd, ond mae hwn yn bwnc rŷn ni wedi trafod eisoes. Wrth gwrs, rŷn ni'n ymwybodol bod yna ddau gyngor lle mae hwn yn rhywbeth maen nhw'n ei drafod ar hyn o bryd. Mae'n bwysig dwi'n meddwl fod pobl yn deall bod yna ymgynghoriad yn mynd ymlaen ynglŷn ag a ddylai fod yna gost i bobl fynd i'r chweched dosbarth yn rhai o'r ysgolion yma, a dwi'n meddwl ddylen ni annog pobl i ymateb i'r ymgynghoriad yna, achos dyna'r ffordd orau efallai i ddwyn perswâd ar rai pobl sydd efallai yn dal â meddwl agored ynglŷn â beth ddylai ddigwydd yn y dyfodol.
English: I'd like to join my colleague, David Melding, in expressing my excitement at the National Eisteddfod coming to Rhondda Cynon Taf in 2022, and bringing important cultural and economic benefits as well, of course, as raising the profile of the Welsh language. I think one of the most important ways that we can actually make sure that we meet our target of a million Welsh speakers by 2050 is to increase the number of pupils who access Welsh-medium education. While RCT has a strong track record in delivering that, I think the role of the meithrin is really important in encouraging young children into that sphere. I've been working closely with a meithrin in Cynon Valley, Cylch Meithrin Seren Fach, which is totally oversubscribed. They need funds in order to expand. They're turning away children and families week after week and they have to access a plethora of different funding streams as a charity in order to try and meet the target that they require. So, my question to you, Deputy Minister, is: what discussions have you had with Welsh Government colleagues to ensure that meithrins can access the funding that they need?
Welsh: Hoffwn ymuno â fy nghyd-Aelod, David Melding, i fynegi fy nghyffro ynglŷn â'r ffaith y bydd yr Eisteddfod Genedlaethol yn dod i Rondda Cynon Taf yn 2022, ac yn darparu buddion diwylliannol ac economaidd pwysig, yn ogystal, wrth gwrs, â chodi proffil yr iaith Gymraeg. Credaf mai un o'r ffyrdd pwysicaf y gallwn sicrhau ein bod yn cyrraedd ein targed o filiwn o siaradwyr Cymraeg erbyn 2050 yw cynyddu nifer y disgyblion sy'n cael addysg cyfrwng Cymraeg. Er bod gan RhCT hanes cryf o gyflawni hynny, credaf fod rôl y cylch meithrin yn bwysig iawn wrth annog plant ifanc i ddilyn y trywydd hwnnw. Rwyf wedi bod yn gweithio'n agos gyda chylch meithrin yng Nghwm Cynon, Cylch Meithrin Seren Fach, sy'n gwbl orlawn. Mae angen arian arnynt i ehangu. Maent yn troi plant a theuluoedd ymaith wythnos ar ôl wythnos ac mae'n rhaid iddynt sicrhau llu o wahanol ffrydiau ariannu fel elusen er mwyn ceisio cyflawni'r targed sydd ei angen arnynt. Felly, fy nghwestiwn i chi, Ddirprwy Weinidog, yw: pa drafodaethau a gawsoch gyda'ch cyd-Aelodau yn Llywodraeth Cymru i sicrhau y gall cylchoedd meithrin gael yr arian sydd ei angen arnynt?
English: Well, we have actually increased funding very, very significantly to make sure that there is an opportunity for people to access Welsh language education at the earliest opportunity. That includes meithrin. So, they've had £1 million to expand, and I'm pleased to say that in the past year Rhondda Cynon Taf has actually had £2.7 million specifically to help develop Welsh language meithrin provision in that area. And I think you're absolutely right: if we don't get the basics right, if we can't get people into the system at the beginning, then we're not likely to persuade them when they go into mainstream education. So, this is fundamental. The Welsh Government has recognised it's fundamental, and that is why we are really putting supreme effort into this area, and we are on target in terms of the numbers of ysgolion meithrin that we hoped to open up until this point.
Welsh: Wel, rydym wedi cynyddu cyllid yn sylweddol iawn i sicrhau bod cyfle i bobl gael mynediad at addysg Gymraeg cyn gynted â phosibl. Mae hynny'n cynnwys cylchoedd meithrin. Felly, maent wedi cael £1 filiwn i ehangu, ac rwy'n falch o ddweud bod Rhondda Cynon Taf wedi cael £2.7 miliwn dros y flwyddyn ddiwethaf yn benodol ar gyfer datblygu'r ddarpariaeth feithrin Gymraeg yn yr ardal honno. A chredaf eich bod yn llygad eich lle: os nad ydym yn cael y pethau sylfaenol yn iawn, os na allwn gael pobl i mewn i'r system ar y dechrau, yna nid ydym yn debygol o'u perswadio pan fyddant yn mynd i mewn i addysg brif ffrwd. Felly, mae hyn yn hollbwysig. Mae Llywodraeth Cymru wedi cydnabod ei fod yn hollbwysig, a dyna pam ein bod yn gwneud ymdrech wirioneddol fawr yn y maes hwn, ac rydym ar y trywydd iawn o ran nifer yr ysgolion meithrin roeddem yn gobeithio eu hagor erbyn y pwynt hwn.